钦定古今图书集成/方舆汇编/职方典/第1262卷 > 《龙门祷雨歌》前人
## 钦定古今图书集成/方舆汇编/职方典/第1262卷 > 《龙门祷雨歌》前人

“龙门胜境由天作，形势岧峣镇磅礡。化工神妙非雕
琢，怪石奇山似蓬弱。前村土穴畴能凿，容纳百川并
万壑。穿山入洞湍飞跃，洞里乾坤大开拓。潭深万仞
不可度，彻底澄清挠不浊。后门仰天无锁钥，出入应
须藉绳索。”幽崖数里长漠漠，燃炬超趯难著脚。中有
洞房殊寥廓，古来云是观音阁。神龛有象垂璎珞，童
“子两旁微露膊，擎天石柱胜刀削，四壁溜纹成孔雀，
于后澄潭缨可濯。莫究何人横木约，渡入龙宫迷六
幕。但见石龙眠案卓，偃仰峥嵘露头角，鳞甲光辉浑
玉璞，口渍清泉胜酥酪。布露兴云在掌握，有祈必应
真的确，亲验其然语非谑。偶因旱魃恣为虐，火旗烧
空诚炽熇。金石斯时尽销铄，禾稼焦”枯被熏灼。父老填门诉民瘼，争讶龙门堪祷禴。夏侯仕麒才卓荦，骏
马雕鞍来会约。我忝专城膺寄托，肻畏勤劳或推却。
车骑联镳逊鞭著，夹道传呼真李郭。引睇龙门云闪
烁，骤雨忽来人不觉。仓忙趋走霑囊橐，偶遇仙祠暂
栖泊。晚宿禅林暑气薄，细听僧房转更柝。侵晨请祷
心虔恪，自责居官多误错。地雷隐隐无击搏，岚气氤
氲覆帏幄。夏侯入洞闻仙乐，工祝致告神喜诺。敬取
龙涎水一勺，宝瓶盛来旋封缚。骑卒导前横玉槊，盘
空护送来双鹤。中途水沸瓶渍瀹，旄倪迎迓皆惊愕。
须臾苍天云邈邈，雷电掀轰交煜爚。轻飙疏雨随车
落，良久淋漓且不恶。甘霖三日无停霩，霡霂既优仍
既渥。嗟嗟雨旸正时若，田畴万顷回枯涸。老农竞夸
有秋获，老圃亦言枣堪剥。病者自痊何用药，忧者腾
懽皆大噱。僚采相亲动杯酌，满堂嬉笑交酬酢。合郡
军民同此乐，风俗顿然复淳朴。惭予性拙兼无学，纪
述神工多忽略。安能“长虹巨笔词丰博，写出龙门神
异同五岳。”